ISIGIDIMI SAMAXOSA, MAY 2, 1887. 37

Yinina le mabandla akuti? Yimfazwe yani na le ingena kupela? Incwadi ka Mr. Mzimba le iyimbangi yale ngcengceleza yenteto, ndake ndayibona. Ngokuba ke ndingayi londolozanga, andina kuzikumbuza ngokuya kucapula kuyo. Bekute kodwa ndakuyilesa wanga uti umbali —Ubuninzi betu abukaziqondi imfanelo zabo, namalungelo oku vota, nempato zolaulo ; banga bangati babe nengqondo kwezo ndawo; bazilungiselele lawo malungelo ezondawo pambi kokubabangene kuzo. Mna ndimnye naye kulondawo. Okanye, ukuba ebesiti—Akuko kwabantsundu ozifaneleyo ezondawo, makati ngoko apume kuzo,—ndingampikisa kwelo, kuba sobabini sisazi ukuba baninzi abantsundu abawafaneleyo lomalungelo, abawaqondayo kwa nje ngaba mhlope. Ndiba elikulu kuloncwadi ka Mr. Mzimba liti— Masizame ukuzilungiselela amalungelo etu, sizamele pambili eyona ndawo ifunekayo ngapezu kokungena nase zivotini ngo budenge, aibe ngaba nyuli bamalungu e Palamente. Ukuba, nje ngoko kutshiwoyo, ebete tina bantsundu masiziyeke indawo zolaulo, watsho wapela, ndingampikisa ngamandla, ndizamele ukumbonisa iaipoao sake, ndilinge ukumoyisa ngamazwi oxolo.

Umhleli we *Mvo* uti—“ Tina bantsundu siqelile ukupulapula izixoxo zolaulo emakaya. Siketa amazwi obuciko sigwebe mhlope.” Ewe nam ndingamvumela ngezondawo uteta inyaniao, nosukuba eposisile ngenteto kuyaziwa ukuba ukwa ngumkaya, uvelisa uluvo Iwake, etetela umzi wakowabo.

*Imvo* nababaleli bayo bapambukile ke kulomkondo wa- manyange. Kuti akuvela ongateti ngenteto ye *Mvo* enziwe umbulali, kutiwe ucenga ababandezeli, kude kuti ukuzeka amandla, kupangwe Ezibalweni Ezingcwele, ngati zilucuku lokutiyana kwabantu, kutiwe—“ Mfondini ka Jabavu, ndiswele imilomo, njengoko atshoyo Umculi, uzungadani; yiya kuma culo ka Dafeti 126 verse 5 and 6. Tata lomsimelelo, uxatise kulomtyibilizi uwenzelwa ngumfo ka Mzimba.”—Omnye uti—“Pambili, uko owoncedisa imizamo yako, Ukozi Lomoya Opezu konke.” Mna kum eziudawo, nezinye endingazilandayo, ngati ziyimfeketo nge Lizwi eli Ngcwele, nangento ezingcwele. Noko ke u Mhleli we *Mvo* uzamkela angenzi nezwana elincinane lokululeka ababaleli bake. Mkulu umkosi awuhlabileyo ngokutungwa umlomo wabantsundu. Asikukutunga na oku kwenziwayo koka Mzimba? Ezindawo azenziwayo azinqini na ukuba unya- nisile ukuti sibaninzi abangekayiqondi indlela yolaulo.

Nam bendi ngumbaleli we *Mvo*. Sendibona nje ukuba kukwa Tung’-umlomo, ndisabela kwa ku Ma wetu *Isigidimi,* apo noko ndikubekileyo ndaposisa, ndiyakululekwa, nditetiswe ngenceba ndingamenyelwa umhlahlo ongenakupela. Yinina ukuba oka Mzimba abe yingoma yabagxeki kangakanana? Mandipele mna.

Qitala Lakwa Ngqika.

King William’s Town,

April 25th, 1887.

IMBALI YASE MBO.

[W. W. G.]
No. 2.

Bokumbula abalesi betu ukuba kwinyanga edluleyo, bendi- galele ibinzana lokuqala lale mbali inkulu kunene, ndaye elikulu ndingayazi, ndibetwa kukuti imbali enkulu nelusizi kangaka ingabi nabani uyibalayo nakwintsapo zalo ncitakalo. Okwenjenje kucela yona kumaxego asekoyo. Sendipelelwe mna kwandisaqala nje. Ndihlabela ingoma nje kodwa.

UKUYA KUKA TSHAKA KWA DINGISWAYO.

Kuyo lendawo ifike imbali inga hlangani kakuhle. Abanye bati u Tshaka 16 ubenge nyana wandlu itile ku Senzangakona, ube nabo abona bebefanele ukungena esikundleni sake ebukosini. Kanjalo bati wati ngenxa yokutiywa kuka nina u Nandi nokwake nguyise, wabalekela kwa Godongwana (Dingiswayo) kulonina, apo wafika wenziwa induna, epete ibuto layo pantsi koninalume u Dingiswayo.

Abanye bati unina ka Tshaka yintombi yase Langeni. Kodwa ke nokuba yiyipina eyona iyiyo, u Tshaka wazimela kowabo ese yintsizwa (umfana) waya kwa Dingiswayo, wafika wafunda kona ukwenziwa kwamabuto, nokulwa nezizwe, wade wabonakala ezuza udumo olukulu kwinto yonke.

ISIKO LOKULWA KUKA DINGISWAYO.

Kutiwa ubeti xa alwa nezizwe, atimbe usapo nenkomo, bangabulawa abafazi nabantwana, ize amabuto ake eme

kwelozwe lentshaba zake azic'itileyo, aziyeke zime kwakwe lozwe lazo, zipetwe kwazinkosi zazo, noko zipantsi ko Dingiswayo. Makube eloxa yayi ngumnyaka we 1810.

UKUPISELA KWEZIZWE.

Kwakuxa zipiselayo zonke izizwe, zisika amakaka ngesibindi, zicitana isimanga, zisenza amabuto nazo, ngokukodwa u Zwide, inkosi eb’inamandla kunene kwezo bezi kulomandla. U Zwide ubehlala esilwa no Dingiswayo, wada wabanjwa ngokunye kusiliwa, kwade kwazihlandlo ezitile emane ebanjwa ebuya ekululwa ngu Dingiswayo, kuba oyise babo bebetandana kakulu. Amabuto ka Dingiswayo eb’ehlala kwa Zwide, kude kupele kuti tu ukudla kwelozwe. Kuko konke ukulwa kuka Dingiswayo ubesiti—“ Yena ufuna ukuziqonda apo amandla ake apele kona.”

UKUBANJWA NOKUFA KUKA DINGISWAYO.

Kute ngamhla utile, wapuma u Dingiswayo namabuto ake, waye umkosi omninzi useza ngase mva, wahamba neqela pambili, kanti uyacotelwa ngu Zwide, wawuraula lomkosana, wabanjwa namhla naye u Dingiswayo. U Zwide wabukumbula ububele akade ebenzelwa ngu Dingiswayo wafuna ukumkulula naye. Ke kaloku unina u Ntombazi akakange ayelele, wati— “ Ungenwe yini Zwide?” —“ Ungaba udlelwe yini ke namhla, ulufumene nje utshaba Iwako.” Fanukuba yayi ngumnyaka we 1818 eloxa. Woyiswa yinteto kanina u Zwide, wabulawa kwapela u Dingiswayo’ Wayikupa imikosi yake yonke u Zwide, yalizalisa lonke elika Dingiswayo, ukuze ke esosizwe sakwa Mtetwa sibalekele kwa Tshaka nje. Kwasusela kulomini ukuze ama Mtetwa la abe ngama Zulu nje, asel’ ahluke ngesiduko nje kodwa sokutiwa ngama Zulu akwa Mtetwa. Pambi koku bulawa kuka Dingiswayo, ubedla ngokuti xa aya kulwa nesizwe esinamandla aye kuhlabela u Tshaka. Isizwe abedla ngokwenjenjalo xa aya kuso, ngama Ngwane.

AMANGWANE.

Amangwane la, sisizwe esikulu ngalomaxa e 1819, ebesimi malunga ngasentla kancinane, kwicala lase Bungune nganen’ apa. Ecitiwe ke Amangwane, ahlela ezantsi, ehamba ecita ezinye izizwe, etimba, egqugqisa ade aya kufika e Natal, ade eza kufika nase Mampondweni Embolompeni. Asel’ebuya elu Sutu kwa Mshweshwe. Unyana ka Matiwane u Zikali ub’eselemi Elukwahlambeni nesizwe sake, kuba uyise wati akubuya e Mbolompeni, waya kuzinikela ku Tshaka, wafika watyatshazwa amehlo, wasel’ebulawa ngu Dingana engaseko u Tshaka.

ISIZATU SOKUBULAWA KUKA MATIWANE.

Kute emveni koku gwintwa kuka Tshaka ngu Dingana, wasikwa namhla u Matiwane, ngesizatu sokunqenwa kwake ngu Dingana, kuba ubeligcisa ekulweni, ebenqenekile kuzo zonke inkosi zase Mbo. Ute nonyana wake akuvela, zagxugxa zonke izizwe, kuba naye ube namaci amatsha okulwa abengeko e Mbo. Ukugqityelelwa kwe ncitakalo ifezwe ngu Tshaka oyena selesuke waduma wacand’ izwe, kuba ete yena kwakwela xa ebese yinduna kwa Dingiswayo, wayengakolwa yindawo yokuba kutinjwe umhlaba nosapo nenkomo nje kodwa. Yena wangenisa indawo yokuba kubulawe yonk’ into, nenja, nomfazi, nomntwana, kude kututwe namasoko okusekela imbiza, kuwolwe nentutu ezi, kuqekezwe namatye okusila. Yiyo ke eyona nto yabangela indlala, nokude abantu badlane, into leyo ekutiwa yahlatyelwa ngu Mndava, kwase kutelela into eninzi yezizwe, zalwa zidlana kaloku, siti esoyisiweyo sidliwe nabantwana baso, zangena incuka ne zandawane, namanye amaramnco, bati abafazi banenqayi nje ngamadoda, kwadliwa umhlaba, udongwe, injica, izinja, imifuno yasendle, lamnyama lonke elasa Mbo.

UKULWA KUKA TSHAKA NO ZWIDE.

Kuvakala ukuba ute u Tshaka akuba sel’epete u Zulu kunye nemi Tetwa, wasel’efunza ku Zwide, yake yaman’ ukuba ngamadabi nje kodwa esenendawo yokwoyika noko kuba u Zwide ube sel’enamabuto amaninzi kunaye, wake waman’- emnxwala kuqala. Wamane ekupa amabuto ake, ehambe ehlasela ecita izizwe. Wacita o Macunu no Batembu abebemi emazantsi o Tukela no Mzinyati. Wazitobela izizwe embindini wase Natal, zati noko kezalinga ukumlwa zidibene, wazicita kwapela. Yaba sisipitipiti esinjalo kwade kwasa Emgungundlovu. Waquba njalo wada wacita nama Cube Kulo lonke eloxesha ube ngekamoyisi u Zwide.